armvectores/hy_wikipedia_2023 huggingface dataset:
Լևանի Գվազավա

Լևանի Գվազավա (վրաց.՝ ლევანი თენგიზის ძე გვაზავა հուլիսի 8, 1980(1980-07-08), Նոջիխևի (Խոբի շրջան), Խոբիի մունիցիպալիտետ, Սամեգրելո-Զեմո Սվանեթ, Վրաստան), ռուս-վրացի ֆուտբոլիստ, խաղում է կիսապաշտպանի դիրքում։


== Կարիերա ==


=== Ակումբային ===
Լևանին Հոբի քաղաքի  «Օլիմպիկ» ակումբի սան է։ Պրոֆեսիոնալ կարիերան սկսել է 1996 թվականին` թիմի հետ մասնակցելով Առաջին Լիգային։ Ակումբում անցկացրել է 4 տարի։ «Օլիմպիկ»-ում նա հասցրեց խաղալ 82 խաղ և հեղինակել 8 գոլ։ 2000 թվականին Լևանին մոլդովական «Զիմբրու» ակումբի ֆուտբոլիստ էր։ Թիմի հետ միասին երկու անգամ արժանացել է Մոլդովայի առաջնության արծաթե մեդալին, նաև կարողացել է հաղթել երկրի գավաթի առաջնությունում։ «Զիմբրու» ակումբում խաղացել է 87 խաղ՝ դառնալով 11 գոլի հեղինակ։
2004 թվականին Լևանին տեղափոխվեց Ռուսաստան՝ դառնալով «Ալանիա» ակումբի ֆուտբոլիստ։ Երկու մրցաշրջանի ընթացքում կարողացավ անցկացնել 23 խաղ՝ դառնալով 1 գոլի հեղինակ, որից հետո վերադարձավ Վրաստան։ Վրաստանում նա միացավ «Դինամո» ակումբին։

2006 թվականի սկզբին Լևանին համալրեց «Սպարտակի» շարքերը։ Ակումբի կազմում նա անցկացրեց 22 խաղ՝ դառնալով 1 գոլի հեղինակ։ 2007 թվականին Գվազավան տեղափոխվեց «Լուչա», որտեղ խաղաց կես տարի՝ անցկացնելով 36 խաղ (4 գոլ)։ 2008 թվականի ավարտին լքեց ակումբը։ Մի շարք տեղեկատվական աղբյուրներում լուրեր էր տարածվում, որ ֆուտբոլիստով հետաքրքրված է «Ռուբին» ակումբը, սակայն ավելի ուշ Գվազավան նախընտրեց տեղափոխվել «Տերեկ» ակումբ։ Լևանին թիմում անցկացրեց երեք մրցաշրջան՝ խաղալով 60 խաղ, սակայն ընդամենը 2 անգամ կարողացավ դառնալ գոլի հեղինակ։ 2011-12 մրցաշրջանի ավարտին իր սեփական ցանկությամբ լքեց ակումբը։
2012 թվականի օգոստոսին Գվազավան «Հիմոկ» ակումբի ֆուտբոլիստ էր։ Դեբյուտային խաղը նոր ակումբում տեղի ունեցավ 2012 թվականի սեպտեմբերի 6-ին «Նեֆտեհիմիկա» ակումբի դեմ խաղում։ Նույն խաղի 20-րդ րոպեին Գվազավան դարձավ իր առաջին գոլի հեղինակը (հիանալի իրացրեց 11 մետրանոցը)։ 2012 թվականի դեկտեմբերին  ֆուտբոլիստը խզեց   ակումբի հետ ունեցած պայմանագիրը ։
2014 թվականի փետրվար ամսվա վերջին Լևանին պայմանագիր կնքեց «Նևտչի» ակումբի հետ և տեղափոխվեց Ուզբեկստան։
2014 թվականի սեպտեմբերի 2-ին Լևանին պայմանագիր կնքեց «Անժի» ակումբի հետ։ Նա «Անժի»ում հանդես եկավ մինչև 2014-15 մրցաշրջանի ավարտը։


=== Ազգային հավաքականում ===
Լևանին հանդես է եկել Վրաստանի երիտասարդական հավաքականում, սակայն ակումբի կազմում անցկացրել է 9 խաղ՝ դառնալով 2 գոլի հեղինակ։ 2010 թվականի օգոստոսի հրավիրվել է ազգային հավաքական, բայց մերժել է առաջարկը՝ գերադասելով հանդես գալ ֆուտբոլային ակումբներում։


== Ձեռքբերումներ ==
1999-00 մրցաշրջանի Մոլդովայի չեմպիոն
2000-01, 2002-03 մրցաշրջանի Մոլդովայի առաջնության արծաթե մեդալակիր
2001-02 մրցաշրջանի Մոլդովայի առաջնության բրոնզե մեդալակիր
2002-03 թվականի Մոլդովայի գավաթի առաջնության հաղթող
1999-00 թվականի Մոլդովայի գավաթի առաջնության ֆինալիստ
1998-99 թվականի Վրաստանի ֆուտբոլի առաջնության արծաթե մեդալակիր


== Վիճակագրություն ==
Աղբյուրներ:
Վիճակագրությունը ըստ՝ սպորտային Sportbox.ru կայքի
Վիճակագրությունը ըստ՝ սպորտային FootballFacts.ru կայքի


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Կապուտջուղ (այլ կիրառումներ)

Կապուտջուղ, կարող է վերաբերել՝

Կապուտջուղ - լեռնագագաթ Հայաստանում, Զանգեզուրի լեռնաշղթայում
Կապուտջուղ - գետակ Սյունիքի մարզում
Կույբիշևո (գյուղ, Սնիգիրյովկայի շրջան)

Անվան այլ կիրառումների համար տե՛ս՝ ԿույբիշևոԿույբիշևո (ուկրաիներեն՝ Куйбишеве), գյուղ Ուկրաինայի Նիկոլաևի մարզի Սնիգիրյովկայի շրջանում։ Բնակավայրը նախկինում նաև անվանվել է Ֆրայլանդ։
2001 թվականի տվյալներով Կույբիշևո գյուղում բնակվում էր 743 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մանուել Թոլեկյան

Մանուել (Ժիրայր) Թոլեկյան (հոկտեմբերի 18, 1911(1911-10-18), Ֆրեզնո, Կալիֆոռնիա, ԱՄՆ - օգոստոսի 4, 1983(1983-08-04) կամ 1983), ամերիկահայ նկարիչ։


== Կենսագրություն ==
Մանուել Թոլեկյանը ծնվել է Ֆրեզնոյում, ԱՄՆ։ Դպրոց հաճախել է Լոս Անջելեսում, այնուհետև 18 տարեկան հասակում տեղափոխվել է Նյու Յորք։ 1928-1932 թվականներին սովորել է Նյու Յորքի Արվեստի ուսանողների լիգայի ստուդիայում։ 1940 թվականից հաստատվել է Սակրամենտոյում (Կալիֆոռնիա)։
Ստեղծել է ռեալիստական բնանկարներ, կենցաղային պատկերներ («Նավակներ», «Հայկական խնջույք», «Ըմբշամարտիկներ», «Հաց թխող կինը», բոլորն էլ՝ Հ. Հազարյանի հավաքածու, Նյու Յորք)։
Նկարազարդումներ՝

«Օմար Խայամ»
«Աղավնին խաղաղություն է բերում»1935 թվականին Նյու Յորքում բացվել է Թոլեկյանի առաջին անհատական ցուցահանդեսը։ Գործերից պահվում են Լոս Անջելեսի, Ֆիլադելֆիայի, Վաշինգտոնի թանգարաններում։
Երկրորդ համաշխարհային պատերազմի տարիներին եղել է Ամերիկյան բանակի բժշկական կորպուսի թղթակիցը։ Պատերազմից հետո հաստավել է Շերման Օկսում, որտեղ ապրել է մինչև կյանքի վերջը։


== Ծանոթագրություններ ==


== Արտաքին հղումներ ==
Oral history interview with Manuel J. Tolegian, 1965 February 12
Manuel Tolegian (1911-1983) Archived 2015-06-12 at the Wayback Machine.
Manuel Jerair Tolegian (1911 – 1983)
(5263) Արիուս

(5263) Արիուս (անգլ.՝ Arrius), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 13-ին Դունկան Սթիլի կողմից Սայդինգ Սփրինգում։
Միջին հեռավորությունը Արեգակից կազմում է 3,19841 ա. մ., առավելագույնը մոտենում է 3,1472 ա. մ. հեռավորության վրա և հեռանում 3,2496 ա. մ.։ Արեգակի շուրջ մեկ ամբողջական պտույտ է կատարում 2089,29 երկրային օրվա ընթացքում, իր ուղեծրով շարժվելով միջինում 0,172307 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5263) Արիուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վանդականիշ

Վանդականիշ կամ վանդականշան` # նշանի անունն է։


== Նշանակությունը ==
Գործածվում է տարբեր նշանակություններով, այդ թվում (հիմնականում` Կանադայում և Միացյալ Նահանգներում)` որպես համարի նշան (օրինակ` "#1" նշանակում է՝ համար մեկ)։ Վերջին ժամանակներս սոցցանցերում գործածվում է հեշթեգ նշելու համար։
Վանդականշանը հաճախ կարելի է շփոթել երաժշտական "դիեզ" նշանի հետ։ Երկուսն էլ ունեն երկուական զույգ զուգահեռ գծիկներ։ Գլխավոր տարբերությունն այն է, որ վանդականշանն ունի երկու հորիզոնական տող, այն դեպքում, երբ  դիեզի համապատասխան գծիկները երաժշտական տողերի հետ չհամընկնելու համար ունեն ձախից աջ բարձրացող թեքություն։
Հեռախոսների վրա վանդականշանով նշվում է համապատասխան կոճակը։ 
Ութ ծայր ունենալու համար այս նշանն ունի նաև լատիներեն «octothorp» (օկտոթորփ) անունը։


== Յունիկոդ ==
Յունիկոդում նշվում է 0023 կոդով։


== Ծանոթագրություններ ==
Սերտեյա

Սերտեյա (ռուս.՝ Сертея), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 27 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աթանոս

Աթանոս, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Գյուղը հայաբնակ էր։ 1915 թվականին Մեծ եղեռնի ժամանակ Աթանոսն ավերվեց թուրքերի կողմից և բնակչության մեծ մասը զոհվեց։ Սակավաթիվ փրկվածները բնակություն հաստատեցին տարբեր երկրներում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Նստանյարդ

Նստանյարդ մարդու և ողնաշարավոր կենդանիների ամենախոշոր նյարդացողուն։ Մարդու նստանյարդը նյարդավորում է ստորին վերջույթը։ Կազմվում է գոտկային վերջին երկու և սրբոսկրային առաջին երեք կամ չորս նյարդերի (ողնուղեղային) առաջային ճյուղերից։ Սրբոսկրային հյուսակի անմիջական շարունակությունն է։ Բաժանվում է հաստ՝ ոլոքային և բարակ՝ նրբոլոքային ընդհանուր ճյուղերի։ Ոլոքային նյարդը շարժիչ նյարդերով նյարդավորում է սրունքի ետին խմբի ծալիչ և ոտքի ներբանի մկանները, իսկ զգացողներով՝ սրունքի և ներբանի մաշկը։ Նրբոլոքային ընդհանուր նյարդը նյարդավորում է սրունքի առաջային խմբի տարածիչ, նրբոլոքային երկար ու կարճ և ոտքի թիկնային երեսի մկանները, մասնակցում է նաև սրունքի ու ոտքի թիկնային երեսի մաշկի նյարդավորմանը։ Հիվանդություններից ավելի հաճախ հանդիպում է նստանյարդաբորբը։
(2040) Շալոնժ

(2040) Շալոնժ (անգլ.՝ Chalonge), աստերոիդ աստերոիդների հիմնական գոտում։ Հայտնաբերվել է 1974 թվականի ապրիլի 19-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 3,11821 ա. մ., առավելագույնը մոտենում է 2,5439 ա. մ. հեռավորության վրա և հեռանում 3,6925 ա. մ.։ Արեգակի շուրջ մեկ ամբողջական պտույտ է կատարում 2011,21 երկրային օրվա ընթացքում, իր ուղեծրով շարժվելով միջինում 0,178997 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2040) Շալոնժ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անտառային տնտեսության պետական կոմիտե (ՀԽՍՀ)

Անտառային տնտեսության պետական կոմիտե, ՀՀ պետական անտառների պահպանության, պաշտպանության, վերարտադրության գործառույթներ իրականացնող պետական ոչ առևտրային կազմակերպություն Հայաստանում։


== Պատմություն ==
Անտառային տնտեսության գլխավոր վարչությունը կազմավորվել է 1953 թվականին, 1957 թվականին միավորվել է անտառային արդյունաբերության նախարարության հետ։ ՀԽՍՀ Գերագույն Խորհրդի 1966 թվականի մարտի 24-ի որոշմամբ Անտառային տնտեսության գլխավոր վարչության բազայի վրա ստեղծվել է Անտառային տնտեսության պետական կոմիտե, որը ենթարկվել է Մոսկվայում գտնվող ԽՍՀՄ Պետական անտառային կոմիտեին, ինչպես նաև ՀԽՍՀ նախարարների Խորհրդին։ ՀԽՍՀ նախարարների խորհրդի 1988 թվականի հունիսի 24-ի թիվ 362 որոշմամբ Անտառային տնտեսության պետական կոմիտեն դարձել է «Հայանտառ» Անտառտնտեսական արտադրական միավորում։ ՀՀ նախարարների խորհրդի 1991 թվականի հունիսի 24-ի թիվ բ 421 որոշմամբ  կոլխոզային և սովխոզային շուրջ 54664 հա անտառները հանձնվել են «Հայանտառ» անտառտնտեսական արտադրական միավորման տնօրինությանը։ 1991 թվականից մինչև 1992 թվականի փետրվար-մարտ ամիսները շարունակել է գործել նույն կարգավիճակով և կառուցվածքով։ 1992 թվականի հունվարից «ՀԱՅԱՆՏԱՌ» անտառտնտեսական արտադրական միավորումը ՀՀ վարչապետի հրամանով ընդգրկվել է ՀՀ գյուղատնտեսության և պարենի նախարարության կազմում որպես «Հայանտառ» անտառտնտեսական արտադրական միավորում, 1995 թվականի օգոստոսի 29-ի թիվ 108 որոշմամբ ՀՀ գյուղատնտեսության և պարենի նախարարության «Հայանտառ» անտառտնտեսական արտադրական միավորումը հանձնվել է ՀՀ բնապահպանության և ընդերքի նախարարության ենթակայությանը և վերակազմավորվել է որպես Հայաստանի անտառային ազգային ծառայութուն` «Հայանտառ» պետական ձեռնարկություն։ ՀՀ կառավարության 1997 թվականի նոյեմբերի 27-ի թիվ 538 որոշմամբ ՀՀ բնապահպանության նախարարի 1998 թվականի հոկտեմբերի 1-ի թիվ 123 հրամանով «Հայանտառ» պետական ձեռնարկությունը վերակազմավորվել է որպես «Հայանտառ» ՊՓԲԸ։ 1997-1998 թթ. «Հայանտառ» ՊՓԲԸ ենթակայությունից դուրս են բերվել  պետարգելոցները, Եղվարդի պետտնկարանը և դենդրոպարկերը հանձնվել են ՀՀ բնապահպանության և ընդերքի նախարարության ենթակայությանը։ ՀՀ կառավարության 2004 թվականի  հունվարի 15-ի թիվ 7-Ն որոշման համաձայն «Հայանտառ»-ը կրկին հանձնվել է ՀՀ գյուղատնտեսության նախարարության ենթակայությանը։
«Հայանտառ» ՊՈԱԿ-ն ունի 19 մասնաճյուղեր, այդ թվում` Լոռու մարզում` 7, Տավուշի մարզում` 4, Սյունիքի մարզում` 3 և մեկական մասնաճյուղեր Կոտայքի, Շիրակի, Վայոց ձորի, Գեղարքունիքի և Արագածոտնի մարզերում։


== Գործունեություն ==
Անտառային տնտեսության պետական կոմիտեն աշխատանքներ է կատարում՝

հանրապետության պետանտառֆոնդի տերիտորիայում տարվող բոլոր գործողությունները հսկելու
անտառները բնական արհավիրքներից և բուսական վնասատուներից պաշտպանելու
բարձր արդյունավետություն ունեցող ծառատեսակներ աճեցնելու
քաղաքների շուրջն անտառային գոտիներ ստեղծելու
պետական արգելանոցներում կենդանական և բուսական աշխարհը պահպանելու ուղղությամբ։Անտառային տնտեսության պետական կոմիտեի նախագահ է եղել Գ. Ստեփանյանը (1966-1969 թթ.), 1969 թ.-ից՝ է Լ. Վարդանյանը։


== Արտաքին հղումներ ==
Պաշտոնական կայք Archived 2018-10-14 at the Wayback Machine.
Սյոմակի (գյուղ, Լուցկի շրջան)

Անվան այլ կիրառումների համար տե՛ս՝ ՍյոմակիՍյոմակի (ուկրաիներեն՝ Сьомаки), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1964 թվականին։
2001 թվականի տվյալներով Սյոմակի գյուղում բնակվում էր 417 մարդ։ Բնակավայրը զբաղեցնում է 0,288 կմ² տարածք։ Բնակչության խտությունը կազմում էր 1447,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սան Կլեմենտե դե Լյոբրեգատ

Սան Կլեմենտե դե Լյոբրեգատ  (իսպ.՝ Sant Climent de Llobregat), մունիցիպալիտետ Իսպանիայում։ Մտնում է Բարսելոնա պրովինցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Բախո Լոբրեգատ շրջանում։ Զբաղեցնում է 10,81 կմ² տարածք։ Բնակչությունը կազմում է 3819 մարդ (2010 թվականի տվյալներով)։


== Ծանոթագրություններ ==


== Արտաքին հղումներ ==
Պաշտոնական կայք Archived 2007-06-26 at the Wayback Machine.
Web Ayuntamiento de Sant Climent de Llobregat Archived 2009-07-01 at the Wayback Machine.
Patrimonio histórico-artístico de Sant Climent de Llobregat
Տալոլո Մոնֆերատո

Տալոլո Մոնֆերատո (իտալերեն՝ Tagliolo Monferrato), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 1546 մարդ (2008)։ Բնակչության խտությունը՝ 60 մարդ/կմ²։ Տարածքը կազմում է 26 կմ²։ Փոստային ինդեքս՝ 15070 ։ Հեռախոսային կոդ՝ 0143։
Հովանավոր սուրբը համարվում է Կառլո Բոռոմեն։


== Ժողովրդագրություն ==


== Համայնքը տնօրինություն ==
Հեռախոս - 0143 89171


== Արտաքին հղումներ ==
Պաշտոնական կայք նյութական հնարավորություններով (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մազարկա

Մազարկա (ռուս.՝ Мазарка), գետ Ռուսաստանում, հոսում է Ուրժումսկի շրջանում Կիրովի մարզում։ Գետաբերանը տեղակայված է Բույ գետի ձախ ափին՝ 41 կմ հեռավորության վրա։ Գետի երկարությունը 24 կմ է։
Գետի ակունքը գտնվում է Բուշկովսկի անտառում բնական արգելավայրի տարածքում։ Գետը հոսում է արևմուտք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300412111100038171
Հիդրոլոգիական ուսումնասիրությունների կոդը - 111103817
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անդրեաս Պապանդրեու

Անդրեաս Գեորգիոս Պապանդրեու (հուն․՝ Ανδρέας Γεώργιος Παπανδρέου, փետրվարի 5, 1919(1919-02-05)[…], Խիոս, Հունաստան - հունիսի 23, 1996(1996-06-23)[…], Էկալի, Kifisia Municipality, Հյուսիսային Աթենք, Ատիկա, Հունաստան և Աթենք, Հունաստան), հույն պետական և քաղաքական գործիչ։ 1938 թվականին, Մետաքսասի վարչակարգի ժամանակ, հակակառավարական գործունեության մեղադրանքով ձերբակալվել և ապա հեռացել է ԱՄՆ։ 1944 թվականին, որպես ԱՄՆ քաղաքացի, զորակոչվել է բանակ։ Պատերազմից հետո դասախոսել է ԱՄՆ-ի մի շարք համալսարաններում։ 1960-ական թվականների սկզբին վերադարձել է հայրենիք։ 1964 թվականին ընտրվել է պառլամենտի պատգամավոր, զբաղեցրել տնտեսության համակարգման նախարարի պաշտոնը։ 1967 թվականի ապրիլին, երկրում ռազմական վարչակարգի հաստատումից հետո, ձերբակալվել է, շուտով ազատվել և վտարանդվել Շվեդիա, այնտեղից անցել Կանադա։ 1974 թվականին, ռազմական վարչակարգի տապալումից հետո, վերադարձել է հայրենիք։ Նույն թվականի սեպտեմբերին հիմնել է «Համահունական սոցիալիստական շարժում» կուսակցությունը, որը 1981 թվականի հոկտեմբերի պառլամենտական ընտրություններում հաղթանակ է տարել։ Միաժամանակ զբաղեցրել է Հունաստանի վարչապետի և ազգային պաշտպանության նախարարի պաշտոնները։


== Ծանոթագրություններ ==
Մալըկ

Մալըկ, գյուղ Արևմտյան Հայաստանում, Բիթլիսի վիլայեթի Բարվարի գավառակում։ Գտնվում էր Սղերդ գավառի ծայրամասում, Արևելյան Տիգրիսի ակունքներից մեկի աջ ափին, Մոկսից 22 կմ հարավ-արևմուտք։


== Բնակչություն ==
1909 թվականին ուներ 25 տուն հայ բնակիչ։


== Պատմամշակութային կառույցներ ==
Մալըկն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Work (երգ, Քելլի Ռոուլենդ)

«Work», երգ, որը ձայնագրվել է ամերիկացի երգչուհի Քելլի Ռոուլենդի կողմից իր երկրորդ «Ms. Kelly» ստուդիական ալբոմի համար։ Երգը գրել է Ռոուլենդը Ջեյսոն Բոյդի և Սքոթ Սթորչի համահեղինակությամբ, ինչպես նաև նրանք դարձել են պրոդյուսերներ։
Երգը թողարկվել է 2008 թվականի հունվարի 21-ին Եվրոպայում։ Մեծ ժողովրդականություն է վայելել Freemasons-ի ռեմիքսը, հենց այդ տարբերակն էր թողարկվել որպես սինգլ ռադիոյում, և դրա համար նկարահանվել է տեսահոլովակ։ Ավելի վաղ դիջեյների թիմն արդեն աշխատել էր Բեյոնսեի երգերի հետ, մասնավորապես նրանց «Déjà Vu» ռեմիքսը Եվրոպայում շատ ավելի մեծ հաջողություն է ունեցել, քան բնօրինակը։


== Երգացանկ ==


== Հիթ-շքերթներ ==


== Հավաստագրեր ==


== Ծանոթագրություններ ==
Էպիկտետոս

Էպիկտետոս (հուն․՝ Έπίκτητος, մոտ 50, Հիերապոլիս - 138, Նիկոպոլիս, Պրևեզա, Պրևեզա (նոմոս), Էպիրուս, Հունաստան), հին հույն փիլիսոփա, սկզբում ստրուկ էր, հետո ազատ է արձակվել։ Պատկանել է ստոիկյան դպրոցին։ Ինքը՝ Էպիկտետոսը չի թողել գրավոր ժառանգություն։ Նրա ուսմունքը գրի է առել և հրատարակել է աշակերտներից մեկը՝ Արիանոսը։ «Զրույցներ» (Διατριβαί) և «Ձեռնարկ» (Έγχειρίδιον) երկերը թարգմանվել են լատիներեն՝ լայն տարածում գտնելով և ազդելով հետագա դարերի փիլիսոփայական մտքի վրա։


== Ծանոթագրություններ ==


== Արտաքին հղումներ ==
Էպիկտետոսը standardebooks.org֊ում
Զալդենբուրգ

Զալդենբուրգ (գերմ.՝ Saldenburg), կոմունա Գերմանիայում, Բավարիայում։
Ենթարկվում է Ստորին Բավարիայի ղեկավարությանը։ Մտնում է Ֆրայունգ Գրաֆենաու շրջանի կազմի մեջ։ Բնակչությունը կազմում է 1911 մարդ (2010 թվականի դեկտեմբերի 31-ի տվյալներով)։ Զբաղեցնում է 28,04 կմ² տարածք։ Պաշտոնական կոդը՝ 09 2 72 142:


== Ծանոթագրություններ ==


== Արտաքին հղումներ ==
Պաշտոնական կայք
Բավարիայի պետական օպերա

Բավարիայի պետական օպերա (գերմ.՝ Bayerische Staatsoper), օպերային թատրոն Մյունխենում։


=== Թատրոնի պատմությունը ===
Օպերային թատրոնը հիմնադրվել է 1653 թվականին։ Բավարիայի պետական բալետի հետ մեկտեղ տարեկան բեմադրվում է գրեթե 350 օպերային և բալետի ներկայացում։ Ներկայացումները բեմադրվում են Մյունխենի ազգային թատրոնում, որը գտնվում է Մաքսիմիլիան I հրապարակում, ինչպես նաև Փրինս Ռեջենտ թատրոնում (գերմ.՝ Prinzregententheater) և Օլդ Ռեզիդենս թատրոնում (գերմ.՝ Alten Residenztheater (Cuvilliés-Theater))։ 2010 թվականի հունիսին առաջին անգամ ներկայացումներն անցան Մյունխենի օպերային փառատոնի համար նախատեսված ժամանակավոր դահլիճում։ Երաժշտական ձևավորումը կատարում է Բավարիայի պետական նվագախումբը։
Բավարիայի պետական օպերայի երաժշտական ղեկավարն է դիրիժոր Քենտ Նագանոն։ 2010 թվականին Բավարիայի մշակութային նախարար Վոլֆգանգ Հոյբիշը հայտարարեց, որ 2013 թ այդ պաշտոնը կանցնի դիրիժոր Կիրիլ Պետրենկոյին։
1875 թվականից կազմակերպվում է Մյունխենի օպերային փառատոնը, որը հանդիսանում է աշխարհի կարևորագույն երաժշտական փառատոներից մեկը։


== Ղեկավարությունը ==


== Գլխավոր դիրիժորներ ==


== Խաղացանկը ==
Ջովաննի Ֆերանդինիի «Կատոնը Ուտիկայում», (գրված Պիետրո Մետաստազիոյի լիբրետոյի հիման վրա) (հոկտեմբերի 2, 1753 թ)
Վոլֆգանգ Ամադեուս Մոցարտի «Թվացյալ պարզամիտը», (հունվարի 13, 1775 թ)
Վոլֆգանգ Ամադեուս Մոցարտի «Իդոմենեոս, Կրետեի արքա», (հունվարի 29, 1781 թ)
Անտոնիո Սալիերիի (գրված Պիետրո Մետաստազիոյի լիբրետոյի հիման վրա) «Սեմիրամիդա», (փետրվարի 1, 1782 թ)
Ֆրանս Դանցի «Իֆիգենիան Ավլիսում», (հունվարի 27, 1807 թ)
Ֆրանց Լախների «Բենվենուտո Չելինի», (հոկտեմբերի 7, 1849 թ)
Ռիխարդ Վագների «Տրիստան և Իզոլդա», (հունիսի 10, 1865 թ)
Ռիխարդ Վագների «Նյուրնբերգի մայսթերզինգերները», (հունիսի 21, 1868 թ)
Ռիխարդ Վագների «Հռենոսի ոսկին», (սեպտեմբերի 22, 1869 թ)
Ռիխարդ Վագների «Վալկիրիա», (հունիսի 26, 1870 թ)
Ռիխարդ Վագների «Փերիներ», (հունիսի 29, 1888 թ)
Էնգելբերտ Համփերդինկի «Արքայական երեխաներ», (հունվարի 23, 1897 թ)
Ռիխարդ Շտրաուսի «Խաղաղության օրը», (հուլիսի 24, 1938 թ)
Կառլ Օրֆի «Լուսին», (փետրվարի 5, 1939 թ)
Ռիխարդ Շտրաուսի «Կապրիչիո», (գրված Կլեմենս Կրաուսի լիբրետոյի հիման վրա), (հոկտեմբերի 28, 1942 թ)


== Հղումներ ==
http://www.vioworld.de/de/orchester_portraits.asp?mode=zeige_portrait&id=5010118225940 Archived 2007-09-27 at the Wayback Machine.
Բավարիայի օպերայի նվագախումբը bach-cantatas.com կայքում


== Աղբյուրներ ==
Դիմիտր Բլագոև

Դիմիտր Բլագոև (բուլղար․՝ Дими́тр Благо́ев Николов-Дядото, հունիսի 14, 1856(1856-06-14), Vasileiada, Kastoria Municipality, Կաստորիա, Արևմտյան Մակեդոնիա - մայիսի 7, 1924(1924-05-07), Սոֆիա, Բուլղարիա), մարքսիզմի առաջին պրոպագանդիստը Բուլղարիայում, Բուլղարական սոցիալ–դեմոկրատական բանվորական (տեսնյակների) կուսակցության հիմնադիրը։


== Կենսագրություն ==
1881 թվականից սովորել է Պետերբուրգի համալսարանում, որտեղ ուսանողական կազմակերպությունների միջոցով միացել է հեղափոխական շարժմանը։ Դեռևս պատանի հասակից մասնակցել է օսմանյան տիրապետության դեմ բուլղար ժողովրդի ազգային–ազատագրական պայքարին։ 1878–1880 թվականներին սովորել է Օդեսայի ռեալական ուսումնարանում, այնուհետև՝ Պետերբուրգի համալսարանում։ 1883 թվականին Ռուսաստանում կազմակերպել է սոցիալ–դեմոկրատական առաջին խմբերից մեկը։ Բլագոևը սերտ կապ է պահպանել Գ․ Վ․ Պլեխանովի «Աշխատանքի ազատագրություն» խմբի հետ։ 1885 թվականին հեղափոխական գործունեության համար վտարվել է Ռուսաստանից։ Վերադառնալով Բուլղարիա՝ Բլագոևը ծավալել է մարքսիստական գաղափարների քարոզչություն։ 1891 թվականին Բլագոևի նախաձեռնությամբ ստեղծվել է Բուլղարական սոցիալ–դեմոկտրատական կուսակցությունը։ 1903 թվականին անջատվելով օպորտունիստներից՝ Բլագոևն իր համախոհների հետ ստեղծել է մարքսիստական սոցիալ–դեմոկրատական (տեսնյակների) կուսակցությունը, որը 1919 թվականին վերակազմվել է Բուլղարական կոմունիստական կուսակցության, և մասնակցել Կոմինտերնի հիմնադրմանը։ Բլագոևը հեղինակ է փիլիսոփայական, տնտեսագիտական և Բուլղարիայի նորագույն շրջանի պատմությանը վերաբերող աշխատությունների։


== Ծանոթագրություններ ==
Թել-Քար (Ուրֆայի նահանգ)

Անվան այլ կիրառումների համար տե՛ս՝ Թել-Քար (այլ կիրառումներ)Թել-Քար, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Վիլրե (Էնայի գավառ)

Վիլրե (ֆր.՝ Villeret), Ֆրանսիայում գտնվող համայնք, որը մտնում է Պիկարդիա երկրամասի և Էնա գավառի կազմի մեջ։ Համայնքը մտնում է նաև Բոեն ան Վերմանդուա կանտոնի կազմի մեջ։ Համայնքի շրջանն է հանդիսանում Սեն Կանտենը։
Համայնքի INSEE ծածկագիրն է 02808։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 314 մարդ։ 


== Տնտեսություն ==
2010 թվականին 198 մարդկանցից (15—64 տարեկան) 152-ը եղել են առավել ակտիվ տնտեսվարողներ, 46-ը եղել են համեմատաբար ոչ ակտիվ (ակտիվության ցուցանիշը կազմել է 76,8 %, 1999 թվականին եղել է 71,5 %)։ 152 ակտիվ քաղաքացիներից 120-ը աշխատել են տարբեր ձեռնարկություններում (74 տղամարդ և 46 կին), անաշխատունակների թիվը կազմել է 32 մարդ (10 տղամարդ և 22 կին)։ 46 ոչ ակտիվ մարդկանցից 11-ը եղել են կամ աշակերտ կամ էլ ուսանող, 11-ը եղել են թոշակառու, 24-ը եղել են ոչ ակտիվ այլ պատճառներով.:


== Տես նաև ==
Ֆրանսիայի շրջանների ցանկ


== Աղբյուրներ ==
Վիլեր լե Սեն ազգային համալսարի վիճակագրությունը (ֆր.)


== Ծանոթագրություններ ==
Դեմկովցի (գյուղ, Չեմերովեցի շրջան)

Անվան այլ կիրառումների համար տե՛ս՝ ԴեմկովցիԴեմկովցի (ուկրաիներեն՝ Демківці), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Դեմկովցի գյուղում բնակվում էր 777 մարդ։ Բնակավայրը զբաղեցնում է 1793 կմ² տարածք։ Բնակչության խտությունը կազմում էր 433,35 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վարվայի շրջան

Վարվայի շրջան (ուկրաիներեն՝ Варвинський район), շրջան Ուկրաինայի Չեռնիգովի մարզում։
Ստեղծվել է 1923 թվականին։ Վարչական կենտրոնը՝ Վարվա։


== Աշխարհագրություն ==
Շրջանի տարածքի մակերեսը կազմում է 590 կմ²։


== Բնակչություն ==
2006 թվականի մարդահամարի արդյունքներով շրջանում բնակվում էր 18800 մարդ։ Բնակչության խտությունը կազմում էր 31,86 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Գորյաչի Կլյուչի քաղաքային օկրուգ

Քաղաք Գորյաչի Կլյուչ (ռուս.՝ Муниципальное образование город Горячий Ключ) կամ պարզապես Գորյաչի Կլյուչի քաղաքային օկրուգ (ռուս.՝ Городской округ Горячий Ключ), մունիցիպալ կազմավորում Ռուսաստանի Դաշնության Կրասնոդարի երկրամասում։ Վարչական կենտրոնը Գորյաչի Կլյուչ քաղաքն է։


== Բնակավայրեր ==
Քաղաքայի օկրուգի կազմում ընդգրկված է 31 բնակավայր․

վարչական կենտրոն — քաղաք Գորյաչի Կլյուչ — 30 126 բնակիչ;
Բակինսկայայի գյուղական օկրուգ — 2 519 բնակիչ․ստանիցա Բակինսկայա;Բեզիմյաննոեի գյուղական օկրուգ — 3 184 բնակիչ․ավան Միրնի (օկրուգի կենտրոն),
գյուղ Բեզիմյաննոե,
ստանիցա Պյատիգորսկայա,
գյուղ Ֆանագորիյսկոե,
գյուղ Խրեբտովոե;Իմերետինսկայայի գյուղական օկրուգ — 1 609 բնակիչ․ստանիցա Իմերետինսկայա;Կուտաիսի գյուղական օկրուգ — 2 116 բնակիչ․ավան Կուտաիս,
խուտոր Վեսյոլի,
խուտոր Դոմիկի,
ավան Կուրա-Պրոմիսել,
ավան Կուրա-Տրանսպորտնի,
խուտոր Կուրա-Ցեցե,
ավան Օկտյաբրսկի,
ավան Պրոմիսլովի,
ավան Տրանսպորտնի,
ավան Շիրոկայա Բալկա;Սարատովսկայայի գյուղական օկրուգ — 11 211 բնակիչ․ստանիցա Սարատովսկայա,
խուտոր Մոլկին,
խուտոր Պապորոտնի,
ավան Պրիռեչենսկի,
խուտոր Սևեռնի,
խուտոր Սոլյոնի,
խուտոր Սորոկին;Սուզդալսկայայի գյուղական օկրուգ — 2 697 բնակիչ․ստանիցա Սուզդալսկայա,
ստանիցա Մարտանսկայա,
խուտոր Կրասնի Վոստոկ;Չեռնոմորսկայայի գյուղական օկրուգ — 3 827 բնակիչ․ավան Պերվոմայսկի,
ստանիցա Չեռնոմորսկայա,
ստանիցա Կուտաիսկայա։


== Բնակչություն ==
2016 թվականի տվյալներով օկրուգում բնակվում է 63 615 մարդ։

Ազգային կազմը2010 թվականի մարդահամարի արդյունքներով քաղաքային օկրուգում 57 289 բնակվողներից 55 763-ը նշել են իրենց ազգությունը․


== Ծանոթագրություններ ==


== Արտաքին հղումներ ==
Պաշտոնական կայք (ռուս.)
Մունիցիպալ կազմավորման էջը Կրասնոդարի երկրամասի պաշտոնական կայքում Archived 2016-08-10 at the Wayback Machine. (ռուս.)
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռուսաստանի Պետական վիճակագրական ծառայության կայքը Archived 2010-12-03 at the Wayback Machine. (ռուս.)
Լեսովոե (գյուղ, Բարանովի շրջան)

Անվան այլ կիրառումների համար տե՛ս՝ ԼեսովոեԼեսովոե (ուկրաիներեն՝ Лісове), գյուղ Ուկրաինայի Ժիտոմիրի մարզի Բարանովի շրջանում։
2001 թվականի տվյալներով Լեսովոե գյուղում բնակվում էր 190 մարդ։ Բնակավայրը զբաղեցնում է 1117 կմ² տարածք։ Բնակչության խտությունը կազմում էր 170,1 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6798) Կուպերին

(6798) Կուպերին (անգլ.՝ Couperin), աստերոիդ աստերոիդների հիմնական գոտում։ Հայտնաբերվել է 1993 թվականի մայիսի 14-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,938399 ա. մ., առավելագույնը մոտենում է 2,6359 ա. մ. հեռավորության վրա և հեռանում 3,2409 ա. մ.։ Արեգակի շուրջ մեկ ամբողջական պտույտ է կատարում 1839,77 երկրային օրվա ընթացքում, իր ուղեծրով շարժվելով միջինում 0,195676 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6798) Կուպերին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆելիքս Բոգդանով

Ֆելիքս Բոգդանով (ռուս.՝ Фе́ликс Петро́вич Богда́нов, դեկտեմբերի 11, 1934(1934-12-11), Մոսկվա, ԽՍՀՄ - մարտի 20, 2017(2017-03-20), Մոսկվա, Ռուսաստան), խորհրդային և ռուս դիվանագետ։


== Կենսագրություն ==
1958 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1958 թվականից զբաղվում է դիվանագիտական գործունեությամբ:

1985 թվականի սեպտեմբերի 9-ից մինչև 1987 թվականի օգոստոսի 21-ը Բուրկինա Ֆասոյում եղել է ԽՍՀՄ արտակարգ և լիազոր դեսպան:
1987 թվականի մայիսի 25-ից մինչև 1990 թվականի հունիսի 6-ը Բելգիայում եղել է ԽՍՀՄ արտակարգ և լիազոր դեսպան:
1990 թվականի հունիսից մինչև 1992 թվականի դեկտեմբերի 31-ը Ռումինիայում եղել է Ռուսաստանի Դաշնության արտակարգ և լիազոր դեսպան:
1992 թվականից մինչև 1996 թվականը եղել է Ռուսաստանի Դաշնության արտաքին գործերի նախարարության ԱՊՀ դեպարտամենտի պետ, 3-րդ եվրոպական դեպարտամենտի տնօրեն:
1996 թվականի նոյեմբերի 15-ից մինչև 2000 թվականի ապրիլի 21-ը Հունգարիայում եղել է Ռուսաստանի Դաշնության արտակարգ և լիազոր դեսպան:


== Դիվանագիտական աստիճան ==
Արտակարգ և լիազոր դեսպան


== Ծանոթագրություններ ==


== Արտաքին հղումներ ==
Կենսագրությունը Մոսկվայի Միջազգային հարաբերությունների պետական ինստիտուտի ռազմաքաղաքական հետազոտությունների կենտրոնի կայքում
«Ֆելիքս Բոգդանովի մահվան մասին»
Փիրս շրջան (Ջորջիա)

Անվան այլ կիրառումների համար տե՛ս՝ Փիրս շրջան (այլ կիրառումներ)Փիրս շրջան (անգլ.՝ Pierce County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 888 կմ² է, բնակչությունը՝ 15.636 մարդ (2010 թ. տվյալներով)։ Շրջկենտրոնն է Բլեքշիր բնակավայրը։ Կազմավորվել է 1857 թ.։
Ռասուլլու (Դաշկեսանի շրջան)

Անվան այլ կիրառումների համար տե՛ս՝ Ռասուլլու (այլ կիրառումներ)Ռասուլլու (ադրբ.՝ Rəsullu), գյուղ ներկայիս Ադրբեջանական Հանրապետության Դաշկեսանի շրջանում։ Պատկանում է Գաբագթեփե մունիցիպալիտետին։


== Աշխարհագրություն ==


== Պատմություն ==


== Բնակչություն ==


== Տես նաև ==
Դաշկեսանի շրջան
Նարեկ Սերոբյան

Նարեկ Սերոբյան (ապրիլ 9, 2001, Երևան - հոկտեմբեր 13, 2020, Հադրութ), Արցախի պաշտպանության բանակի զինծառայող, Արցախյան քառասունչորսօրյա պատերազմի մասնակից, Արցախի «Մարտական ծառայության» մեդալակիր, Հայերեն Վիքիպեդիայի խմբագիր։


== Կենսագրություն ==


=== Կյանք և ուսում ===
Ծնվել է 2001 թվականի ապրիլի 9-ին Երևանում՝ Արմեն Սերոբյանի և Ռայա Սերոբյանի ընտանիքում։
2007 թվականին ընդունվել է Րաֆֆու անվան թիվ 36 հիմնական դպրոցը։ 2019 թվականին ավարտել է Մանուել Քաջունու թիվ 54 ավագ դպրոցը։
2019 թվականին ընդունվել է Երևանի պետական համալսարանի ինֆորմատիկա և կիրառական մաթեմատիկայի ֆակուլտետ և անմիջապես զորակոչվել ԱՀ ՊԲ։


=== Զինվորական ծառայություն ===
Նարեկ Սերոբյանը զորակոչվել է բանակ 2019 թվականի հուլիսի 1-ին Նոր Նորքի թիվ 3 զինկոմիսարիատից։
Ծառայության անցել է Գյումրիի հակատանկային ուսումնական զորամասում, այնուհետև՝ Արցախի Հանրապետության Պաշտպանության բանակում՝ Հադրութի զորամասում։ 


=== Արցախյան պատերազմ ===
Սեպտեմբերի 27-ին՝ առավոտյան 7:00-ի շրջակայքում, երբ սկսվել է պատերազմը, Նարեկը եղել է սահմանին՝ խրամատում։ 16 օր Վարանդայի (Ֆիզուլի) առաջնագծում համառ պայքար է մղել թշնամու դեմ, օգնել դուրս բերել վիրավոր ընկերներին, կատարել բարդ մարտական խնդիրներ և հոկտեմբերի 13-ին թշնամու ԱԹՍ հարվածից ծանր բեկորային վիրավորում ստացել կրծքավանդակի հատվածում։ Հոսպիտալ տեղափոխելու ճանապարհին Նարեկ Սերոբյանը կնքել է իր մահկանացուն։ 


=== Պարգևներ ===
2021 թվականի փետրվարի 18-ին Նարեկ Արմենի Սերոբյանը ԱՀ նախագահ Արայիկ Հարությունյանի հրամանագրով պարգևատրվել է «Մարտական ծառայություն» մեդալով։


=== Հուղարկավորություն ===
Հուղարկավորությունը տեղի է ունեցել Եռաբլուր զինվորական պանթեոնում նոյեմբերի 16-ին։


== Ծանոթագրություններ ==
Մայքլ Մալարկի

Մայքլ Մալարկին (անգլ.՝ Michael Malarkey, հունիսի 21, 1983(1983-06-21), Բեյրութ, Լիբանան), երաժիշտ և ամերիկյան դերասան ծնունդով իռլանդացի, հայտնի է Վամպիրի օրագրերը սերիալից։


== Կենսագրություն ==
Մայքլ Մալարկին ծնվել է 1983 թվականի հունիսի 21-ին Լիբանանի Բեյրութ քաղաքում։ Նրա ամերիկացի հայրը ծնունդով իռլանդացի է, իսկ մայրը՝ անգլիացի։ Մեծացել է Յելոու Սփրինգսում, Օհիո։  Մայքլը սովորել է Լոնդոնի երաժշտության և դրամատիկական արվեստի ակդեմիայում(LAMDA), որից հետո երկար ժամանակ աշխատել է Silver Lining Entertainment և Hatton Mcewan Penford ստուդիաներում Մեծ Բրիտանիայում։ Երիտասարդ դերասանը փորձեց արքայազն Մաքսոնի գլխավոր դերը «Ընտրություն» պիլոտային սերիալում, որից հետո նրան առաջարկեցին Էնզոյի դերը «Վամպիրի օրագրերը» սերիալում։ Մալարկին պայմանագիր կնքեց ստուդիայի հետ, որպեսզի մասնակցի 6-րդ սեզոնի «Վամպիրի օրագրերը» հեռուստասերիալում։


== Անձնական կյանք ==
2009 թվականին ամուսնացել է դերասանուհի Նադին Լեվինգտոնի հետ։


== Ֆիլմագրություն ==


== Ծանոթագրություններ ==
Կիրպիչնի (այլ կիրառումներ)

Կիրպիչնի, կարող է վերաբերել՝

Կիրպիչնի - գյուղակ (խուտոր) Ռուսաստանի Դաշնության Ռոստովի մարզի Վեսյոլիի շրջանում
Կիրպիչնի - խուտոր Ռուսաստանի Վոլգոգրադի մարզի Ֆրոլովսկի շրջանի կազմում
Վետրալլա

Վետրալլա  (իտալերեն՝ Vetralla), կոմունա Իտալիայում, տեղակայված է Լացիո մարզի Վիտերբո գավառում։
Բնակչությունը կազմում է 12459 մարդ (2004), խտությունը կազմում է 105,45 մարդ/քառ. կմ։ Զբաղեցնում է 113,01 քառ. կմ տարածք։ Փոստային ինդեքս - 01019, հեռախոսային կոդ - 0761։
Բնակավայրի հովանավոր է համարվում Սուրբ Սանտ Իպոլիտոն։ Տոնը նշվում է ամեն տարի օգոստոսի 24-ին։


== Հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Նորվեգիայի ֆյորդերի ցանկ

Ֆյորդը (նորվ.՝ fjord) հողի մեջ խորապես մխված ժայռոտ ափեր ունեցող, նեղ և ոլորուն ծովածոց է։ Ֆյորդի երկարությունը սովորաբար մի քանի անգամ (հիմնականում տասնյակներով շատ) մեծ է լայնությունից։ Ֆյորդի ափերը հիմնականում կազմված են մինչև 1000 մետր բարձրության ժայռերից։

Ցանկում ներկայացված են Նորվեգիայի ֆյորդերը Սկանդինավյան թերակղզուց մինչև Ռուսաստանի և Շվեդիայի սահման։ Շպիցբերգենի ֆյորդերը թվարկված են ժամացույցի սլաքի ուղղությամբ։


== Սկանդինավյան թերակղզու ափ ==


== Շպիցբերգենի ափ ==
Վինդե-ֆյորդ
Վան-Մեյոն-ֆյորդ
Վուդ-ֆյորդ


== Նշումներ ==


== Աղբյուրներ ==
NGU om fjorder i Nord-Norge og hva som er en fjord Archived 2013-05-18 at the Wayback Machine. (նորվ.)
Sigurd Aa. Aarnes «Nasjonen finner seg selv» I: Norges kulturhistorie; bd 4. Aschehoug, 1984 (նորվ.)
STORE NORSKE LEKSIKON. (նորվ.)
West Norwegian Fjords – Geirangerfjord and Nærøyfjord. (անգլ.)
Kystverkets dybekart lest 24. februar 2015. (նորվ.)


== Արտաքին հղումներ ==
Гид по фьордам Норвегии. Официальный туристический портал по Норвегии. (ռուս.)
Նիժնիե Խորազանի

Նիժնիե Խորազանի (ռուս.՝ Нижние Хоразаны, չուվաշերեն՝ Анатри Хурасан), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Բնակչությունը 2006 թվականին գրանցված տվյալներով կազմում էր 134 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ասլանլուի լեռնանցք

Ասլանլուի լեռնանցք, լեռնանցք Թուրքիաում, Հայկական Պար լեռնաշղթայում։


== Ծանոթագրություններ ==
Պանչո Կլաուս

Պանչո Կլաուս (անգլ.՝ Pancho Claus), Սանտա Կլաուսի մեքսիկական տարբերակը, որը մասամբ տարածված է նաև ԱՄՆ-ում՝ հատկապես Տեխասում։ Երբեմն Պանչո Կլաուսը կոչվում է Սանտա Կլաուսի տեխ-մեքս տարբերակ։ 1970-ական թվականների քաղաքացիական իրավունքների համար լատինաամերիկյան շարժման շնորհիվ ի հայտ եկած Պանչո Կլաուսի կերպարը սերտորեն կապված է բարեգործության, նվիրատվության և անապահով երեխաների համար նախատեսված միջոցառումների հետ։


== Պատմություն և ավանդույթ ==
Հյուսթոնի համալսարանի ակադեմիկոս Լորենցո Կանոն կարծում է, որ Պանչո Կլաուսը առաջին անգամ հայտնվել է ԱՄՆ-ի սահմանից հյուսիս մեքսիկացի բնակիչների «իրենց համար տեղ և տարածություն ստեղծելու» ցանկության շնորհիվ ։ 1970-ական թվականներին այն համընկնել է լատինամերիկյան այնպիսի տոների նկատմամբ հետաքրքրության աճի հետ, ինչպիսիք են Սինկո դե Մայոն և Մեքսիակայի անկախության օրը ։
Ավանդույթի համաձայն՝ Պանչո Կլաուսը ժամանում Է հարավային բևեռից և համարվում է Սանտա Կլաուսի հարավային զարմիկը։ Ի տարբերություն ավելի ավանդական «բարեկամների»՝ Սանտա Կլաուսի կամ Ձմեռ պապի՝ Պանչո Կլաուսը կրում է սև կամ սև ալեխառն մազեր, մորուք, երբեմն բեղեր, գլխին դնում է սոմբրերո, իսկ կարմիր կապայի կամ մուշտակի փոխարեն օգտագործում է պոնչոյի կամ սարափեի թիկնոց։ Եղջերուների սահնակի փոխարեն Պանչո Կլաուսը ճանապարհորդում է էշերին լծված քառանիվ սայլով։ Սանտա Կլաուսից առավել հստակ տարբերելու համար արևմտյան Տեխասում Պանչո Կլաուսին անվանում են Պանչո Կլոս (անգլ.՝ Pancho Clos)։


=== Պրակտիկա և առավել հայտնի պատկերներ ===
Լաբոկայում (Տեխաս), որտեղ ավանդույթը կա 1971 թվականից, Պանչոն այցելում է դպրոցներ, եկեղեցիներ և սուպերմարկետներ։ Ամեն տարի՝ սուրբծննդյան տոներից առաջ կիրակի օրը, Ռոջերս պարկում մեծ բարեգործական տոն է կազմակերպվում, որի ժամանակ աղքատ երեխաներին սնունդ և նվերներ են բաժանում։ Վերջին 30 տարիների ընթացքում Լաբոկայի գլխվոր Պանչո Կլաուսն է եղել 70-ամյա Հուլիան Պերեզը։ Սան Անտոնիոյում Պանչո Կլաուսի դերը կատարում է Ռուդի Մարտինեսը, որը նույնպես այցելում է դպրոցներ, եկեղեցիներ, նվերներ և հնդկահավեր է տալիս հիսուն ընչազուրկ ընտանիքի։
Ամենահայտնի Պանչո Կլաուսներից մեկը՝ Ռիչարդ Ռեյսը, 1981 թվականից պահպանում է ավանդույթը Հյուսթոնում (Տեխաս)։ Ռեյսը կրում է ֆեդորա (գլխարկ) և ամեն տարի իր գործունեությանն օժանդակելու համար կորպորատիվ հովանավորներից հավաքում է 40 000 դոլար։ Ռեյսը և նրա կամավորների «բանակը» քաղաքի առավել աղքատ ընտանիքների երեխաների համար կազմակերպում են անվճար ուտելիքով և նվերներով սուրբծննդյան տոներ։ Ռեյսը և նրա թիմը տարեկան բաժանում են տասը հազար նվեր։ Տարվա ընթացքում նա ծրագրեր է իրականացնում ձերբակալված պատանիներին օգնելու համար՝ օգնելով նրանց վերադառնալ դպրոց, աշխատանք գտնել կամ նույնիսկ տուն։ 2018 թվականին Ռեյսը հոսպիտալացվել է առողջական խնդիրների պատճառով, բայց խոստացել է վերականգնվել և կրկին մասնակցել ամենամյա միջոցառմանը։


== Ծանոթագրություններ ==
Յավորովկա (գյուղ, Նովգորոդ-Վոլինսկի շրջան)

Անվան այլ կիրառումների համար տե՛ս՝ ՅավորովկաՅավորովկա (ուկրաիներեն՝ Яворівка), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Բնակավայրը նախկինում նաև անվանվել է Ձիկունկա։ Հիմնադրվել է 1937 թվականին։
2001 թվականի տվյալներով Յավորովկա գյուղում բնակվում էր 318 մարդ։ Բնակավայրը զբաղեցնում է 1504 կմ² տարածք։ Բնակչության խտությունը կազմում էր 211,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուստիլյո դե Չավես

Բուստիլյո դե Չավես (իսպ.՝ Bustillo de Chaves)՝ բնակավայր և մունիցիպալիտետ Իսպանիայում, մտնում է Վալյադոլիդի կազմի մեջ, Կաստիլյաի և Լեոն ինքնավար համայնքում։ Մունիցիպալիտետը գտնվում է Տյերե դե Կամպոսի կազմում։ Զբաղեցնում է 21,90 կմ² մակերես։ Բնակչությունը՝ 89 մարդ։ Վալյադոլիդի կենտրոնից մինչև մունիցիպալիտետ 74 կմ։


== Ծանոթագրություններ ==
Դալլար (Ելիզավետպոլի գավառ)

Դալլար, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։ Գտնվում է Ելիզավետպոլ քաղաքից 40-45 կմ հյուսիս-արևմուտք, Թբիլիսի-Բաքու երկաթուղուց մի փոքր հյուսիս, արգավանդ հարթավայրում։
Հնում եղել է հայաբնակ գյուղ։


== Բնակչություն ==
1907 թվականին գյուղն ունեցել է 2892, իսկ 1908-ին՝ 2625 կովկասի թաթար բնակիչ։


== Պատմամշակութային կառույցներ ==
Գյուղն ուներ քարակոփ հայկական եկեղեցի։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
(2500) Ալեսկատալո

(2500) Ալեսկատալո (անգլ.՝ Alascattalo), աստերոիդ աստերոիդների հիմնական գոտում։ Հայտնաբերվել է 1926 թվականի ապրիլի 2-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,240521 ա. մ., առավելագույնը մոտենում է 2,0196 ա. մ. հեռավորության վրա և հեռանում 2,4614 ա. մ.։ Արեգակի շուրջ մեկ ամբողջական պտույտ է կատարում 1224,96 երկրային օրվա ընթացքում, իր ուղեծրով շարժվելով միջինում 0,293887 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2500) Ալեսկատալո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջուլհակուհիները (նկար, Վելասկես)

«Ջուլհակուհիները» (իսպ.՝ La fábula de Aracne), իսպանացի նկարիչ Դիեգո Վելասկեսի (1657 թվական) նկարը։ Գտնվում է Պրադո թանգարանում, Մադրիդ, Իսպանիա։ Հայտնի է նաև «Լեգենդ Արաքնեի մասին» La fábula de Aracne անվանումով։
Երկար ժամանակ նկարն անվանել են «Մադրիդի Սանտա-Իզաբել գոբելենի գործարանը», բայց 1948 թվականին Դիեգո ԱՆգուլո Ինիգեսը ուշադրություն հրավիրեց այն հանգամանքի վրա, որ Վելասկեսը պատկերել  է տեսարաններ Արաքնեի մասին լեգենդից։ Արդյունքում ստեղծագործությունը սկսեցին անվանել նաև «Լեգենդ Արաքնեի մասին» La fábula de Aracne:
Ըստ լեգենդի Արաքնեին, ով իր արհեստը սովորել էր Աթենաս դիցուհուց, այնքան լավ էր կարում և գորգեր գործում, որ մտածում էր, թե իրեն հավասարը չկա ոչ Աթենքի մահկանացուների, ոչ էլ Օլիմպոսի աստվածների մեջ։ Նա կարում էր մառախուղի նմանվող թելերով, նրա կտորները թափանցիկ էին, ինչպես օդը։ Իր տաղանդի ու ուժի վրա Արաքնեն շատ էր վստահ և որոշում է մարտահրավեր նետել իր հովանավորին ու ուսուցչին` Աթենաս Պալասին։ Աստվածուհին խորհուրդ է տալիս նրան չմարտնչել աստվածների հետ և բավարարվել նրանով, ինչ ունի, քանի որ տարիներն ու ծերությունը ուշ թե շուտ կխլեն նրանից իր տաղանդը։ Հպարտ ու մեծամիտ Արաքնեն չի համաձայնում և մրցում է աստվածուհու հետ։ Նա պարտվում է, և Աթենասը նրան տգեղ սարդ է դարձնում։


== Նկարագրություն ==
Կոմոպոզիցիայի տեսանկյունից կտավը բաղկացած է երկու հատվածից։ Առաջին պլանում մուգ ֆոնի վրա պատկերված են ջուլհակուհիները։ Կենտրոնում մի երիտասարդ աշխատող ծնկի եկած թել է մանում։ Աջ կողմում մեկ այլ կին է, որը զբաղված է իր աշխատանքով և զուգահեռ զրուցում է իր կողքին կանգնած աղջկա հետ։ Նրանց թիկունքում` կարմիր վարագույրի հետևում, երևում են իրար վրա դարսված պատրաստի գոբելենները։ Կոմոպոզիցիայի ձախ մասում ևս պատկերված են ջուլհակուհիներ։ Կանայք տարբեր տարիքի են։ Նրանց մեջ կան և տարեցներ, և օրիորդներ։ Սյուժեն պարզ ու հասարակ է և պատկերված է նույնպիսի պարզությամբ, սակայն գունաշարն ու  կերպարների դիրքերը նկարին յուրահատուկ դինամիզմ են հաղորդում։
Նկարի հետին պլանում Վելասկեսը նկարել է երկու ազնվական կանանց, ովքեր նայում են պատից կախված գորգերին։ Նկատելի է, որ ձախ կողմում արհեստանոցի տիրուհին է, ով համբերությամբ սպասում է, թե հյուրերից ով կցանկանա գնել գորգը, որը պատկերում է հույն ջուլհակուհի Արաքնեին։
Նկարի կոմպոզիցիան կառուցված է հեռանկարի, լույս ու ստվերի կանոններով։ Նկարիչը առաջին և երկրորդ պլանները վարպետությամբ բաժանում է իրարից։ Այս գործում զգալի դեր ունի երկու պլանների բաժանման, անցման տեղում նկարված աստիճանը։ Սա դիտողին կարծես տանում է գորգի մոտ և հետ  բերում արհեստանոց։ Ինչ վերաբերում է գորգին, ապա այն իր հերթին ևս հանդես է գալիս որպես առանձին պլան։


== Գրականություն ==
Romano Eileen (2006)։ Art Classics: Velázquez։ ISBN 0-8478-2812-3 
Bird, Wendy. "The Bobbin and the Distaff", Apollo, 2007-11-01


== Ծանոթագրություններ ==


== Արտաքին հղումներ ==
"Enslaved sovereign": aesthetics of power in Foucault, Velazquez and Ovid. Archived 2016-03-12 at the Wayback Machine. Article by Sira Dambe, Journal of Literary Studies, December 1, 2006
Spanish Culture Official Website in English(չաշխատող հղում)
Velázquez , exhibition catalog from The Metropolitan Museum of Art (fully available online as PDF), which contains material on this painting (see index)
Մոնտեկալվո Վերսիջա

Մոնտեկալվո Վերսիջա (իտալերեն՝ Montesegale), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 325 մարդ։ Խտությունը կազմում է 22 մարդ/կմ²։ Տարածքը 15 կմ² է։ Փոստային ինդեքս՝ 27040։ Հեռախոսային կոդ՝ 0383։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0385 99712
Էլեկտրոնային փոստ՝ protocollo@comune.montecalvo.pv.it
Պաշտոնական կայք՝ http://www.comune.montecalvo.pv.it/


== Արտաքին հղումներ ==
Վիճակագրության ազգային ինստիտուտ (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մասրենի հարյուրթերթանի

Մասրենի հարյուրթերթանի (լատ.՝ Rose centifolia), վարդազգիների ընտանիքի մասրենի ցեղի բույս։ 


== Նկարագրություն ==
Տերևաթափ թուփ է՝ 0,5-1 մ և ավելի բարձրությամբ։ Տերևիկները ներքևի կողմից մերկ են կամ ծածկված գեղձիկներով, մազմզուկապատ առանցքով։ Փշերը խոշոր են, ամուր, բացի այդ, ճյուղերի վրա կան նաև բարակ, մանր, խոզանանման փշիկներ։ Ծաղիկները խոնարհված են, խոշոր, վարդագույն, լիաթերթիկ։ Հիպանթիումը ձվաձև է, ամուլ։


== Տարածվածություն ==
Բազմանում է վեգետատիվ ճանապարհով և ամենուրեք հանդիպում է միայն մշակության մեջ։


== Կիրառություն ==
Տերևներն օգտագործվում են վարդաջուր ստանալու և մուրաբա պատրաստելու համար։ Ծաղկում է հունիս-հուլիս ամիսներին, պտուղներ չի առաջացնում։ Ունի բազմաթիվ պարտիզային ձևեր, որոնք մեկը մյուսից տարբերվում են թփերի բարձրությամբ, ծաղիկների մեծությամբ և այլ հատկանիշներով


== Ծանոթագրություններ ==
Ագուաս Վերմելիաս

Ագուաս Վերմելիաս (պորտ.՝  Águas Vermelhas), համայնք Բրազիլիայում՝Մինաս Ժերայս նահանգի կազմում։ Գտնվում է Մինաս Ժերայսնահանգի հարավարևմտյան մասում։ Բնակչությaն թվաքանակը՝  է 13 470 մարդ՝ 2006 թվականի տվյալներով։ Գրավում է 1 257,601 կմ2 տարածք։ Բնակչության խտությունը կազմում է՝ 10,4 մարդ/կմ2։


== Պատմություն ==
Քաղաքը հիմնադրվել է 1962 թվականի դեկտեմբերի 30-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 35.919.845,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.868,31 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,628(տվյալները ՄԱԿ-ի զարգացման ծրագրի)։


== Ծանոթագրություններ ==
Պալչիկլի Վերին

Պալչիկլի Վերին, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Լեցիտիններ

Լեցիտիններ (հունարենից թարգմանաբար՝ ձվի դեղնուց), խոլինֆոսֆատիդներ, ֆոսֆոլիպիդների հիմնական ֆրակցիաներից մեկը։


== Նկարագիր ==
Լեցիտինները մոմանման, խոնավասեր նյութեր են, լավ լուծվում են սպիրտում, եթերներում, չեն լուծվում ացետոնում։ Պարունակվում են բուսական և կենդանական օրգանիզմներում, մասնակցում են կենսաբանական թաղանթների գոյացմանը։


== Ստացում ==
Առաջանում են գլիցերինի, ճարպաթթուների, ֆոսֆորաթթվի և խոլինի մնացորդներից։ Որոշ լեցիտիններ ստացվել են սինթետիկ եղանակով։


== Կիրառում ==
Լեցիտիններն կիրառվում են նաև սննդի, տեքստիլ, օծանելիքի արդյունաբերության մեջ։ Բժշկական պրակտիկայում՝ նյարդային համակարգի հիվանդությունների, անեմիաների դեպքում օգտագործվում է ցերեբրոլեցիտինը, որն ստացվում է խոշոր եղջերավոր անասունների ուղեղի էքստրակտից։